केरोसिन की डिब्बी गिरने से महिला झुलसी, अस्पताल में मौत
सामुदायिक स्वास्थ्य केंद्र बटियागढ़ में पदस्थ डॉक्टरों की लापरवाही के चलते एक महिला को समय पर इलाज न मिलने के कारण उसकी मौत हो गई। जानकारी के अनुसार बीती रात ग्राम घनश्यामपुरा निवासी भारती प|ी धर्मेंद्र कोरी 27 अचानक केरोसिन की डिब्बी गिर जाने से उसके कपड़ों में आग लग गई। चीखने चिल्लाने पर उसका पति धर्मेन्द्र बचाने पहुंचा तो दोनों पति-प|ी आग से झुलस गए। परिजन ने तत्काल ही उन्हें सामुदायिक स्वास्थ्य केंद्र लेकर पहुंचे, लेकिन रात 9 बजे अस्पताल में एक भी कर्मचारी ड्यूटी पर तैनात नहीं था। कुछ देर इंतजार करने के बाद बिना किसी प्राथमिक उपचार के दमोह लाया गया। जहां पर भारती कोरी की मौत हो गई। वहीं धर्मेन्द्र के पिता मोहन कोरी ने बताया कि उसकी बहू को बटियागढ़ में ही समय पर इलाज मिल जाता तो वह बच जाती, लेकिन अस्पताल में कोई भी डॉक्टर व कर्मचारी मौजूद नहीं था। डॉक्टरों ने बताया कि समय पर इलाज न मिलने से उसकी बहू की मौत हो गई है।
फिर लापरवाही बरती गई: गौरतलब है कि दो दिन पहले ही पटेरा ब्लॉक के ग्राम नीमखेरा में फूड पाइजिनंग से करीब एक दर्जन लोगों को रात में सामुदायिक स्वास्थ्य केंद्र पटेरा लाया गया था जहां पर डॉक्टर न मिलने के कारण समय पर इलाज नहीं हो पाया था, जिससे इलाज में देरी के चलते पांच लोगों की दमोह जिला अस्पताल पहुंचने के दौरान मौत हो गई। इसी तरह का मामला बटियागढ़ सामुदायिक स्वास्थ्य केंद्र का भी है। जहां पर रोजाना ही रात के समय एक भी कर्मचारी व डॉक्टर अस्पताल में नहीं मिला है। पीड़ितों ने कार्रवाई की मांग की है।
hin_Deva hin_Deva hin_Deva